钦定古今图书集成/理学汇编/文学典/第166卷 > 徐师曾文体明辩 > 《唐闽迁新社记》前人
## 钦定古今图书集成/理学汇编/文学典/第166卷 > 徐师曾文体明辩 > 《唐闽迁新社记》前人

右闽迁《新社记》，唐濮阳宁撰。其辞云：“大中十年夏六
月，关西公命迁社于州坤，凡筑四坛。坛社稷，其广倍
丈有五尺，其高倍尺有五寸，主以石坛；风师广丈有
五尺，高尺有五寸；坛；雨师广丈而高尺”云。文字古雅，
甚可爱。呜呼！唐之礼乐盛矣，其遗文有足采焉。州县
社稷有主，见于此记，盖大中时其体犹在也。按《唐书》，
杨发自苏州刺史为福建观察使。至大中十二年。迁
岭南节度。以岁月推之。关西公者。杨发也。